CELEX: 62017TN0798
Language: ro
Date: 2017-12-08 00:00:00
Title: Cauza T-798/17: Acțiune introdusă la 8 decembrie 2017 – De Masi și Varoufakis/BCE

5.2.2018   
            
            
               RO
            
            
               Jurnalul Oficial al Uniunii Europene
            
            
               C 42/39
            
         Acțiune introdusă la 8 decembrie 2017 – De Masi și Varoufakis/BCE
   (Cauza T-798/17)
   (2018/C 042/55)
   Limba de procedură: germana
   
      Părțile
   
   
      Reclamanți: Fabio De Masi (Hamburg, Germania) și Yanis Varoufakis (Atena, Grecia) (reprezentant: Prof. A. Fischer-Lescano)
   
      Pârâtă: Banca Centrală Europeană
   
      Concluziile
   
   Reclamanții solicită Tribunalului:
   
               —
            
            
               anularea deciziei – notificată prin scrisoarea din 16 octombrie 2017 – prin care Comitetul executiv al Băncii Centrale Europene a respins cererea reclamanților de acces la un document al Băncii Centrale Europene din 23 aprilie 2015 intitulat „Responses to questions concerning the interpretation of Art. 14.4 of the Statute of the ESCB and of the ECB”;
            
         
               —
            
            
               obligarea pârâtei, în conformitate cu articolul 87 alineatul (2) din Regulamentul de procedură al Tribunalului, la plata cheltuielilor de judecată, inclusiv a celor efectuate de eventuali intervenienți.
            
         
      Motivele și principalele argumente
   
   În susținerea acțiunii, reclamanții invocă două motive.
   
               1.
            
            
               Primul motiv, întemeiat pe aplicarea incorectă a articolului 4 alineatul (2) a doua liniuță din Decizia Băncii Centrale Europene din 4 martie 2004 privind accesul public la documentele Băncii Centrale Europene (BCE/2004/3) (1)
               
               
                           —
                        
                        
                           Reclamanții susțin că o publicare a avizului juridic în cauză nu ar aduce atingere asistenței juridice a pârâtei și că ar exista un interes public superior care justifică publicarea sa. În plus, ar exista o lipsă de apreciere și de motivare.
                        
                     
         
               2.
            
            
               Al doilea motiv, întemeiat pe aplicarea incorectă a articolului 4 alineatul (3) primul paragraf din Decizia Băncii Centrale Europene din 4 martie 2004 privind accesul publicului la documentele Băncii Centrale Europene (BCE/2004/3)
               
                           —
                        
                        
                           Utilizarea internă a avizului juridic în cauză în cadrul unor deliberări și consultări preliminare în cadrul BCE sau destinat unor schimburi de opinii între BCE și băncile naționale nu ar fi repusă în discuție printr-o publicare.
                        
                     
         
      (1)  Decizia Băncii Centrale Europene din 4 martie 2004 privind accesul public la documentele Băncii Centrale Europene (BCE/2004/3) (JO 2004, L 80, p. 42).